Алағанат

Алағанат (урыҫ.чернолобый сорокопут)(лат. Lanius minor)- бәләкәй генә һайраусы ҡош.

 Ҡылыҡһырлама 
Диалекттарҙа ваҡ һайҫҡан тип тә йөрөтөлә. Сыйырсыҡ ҙурлыҡ. Ғәҙәттә, ағастың ҡоро ботағында йәки сымдарҙа ултыра. Һырты һоро, маңлайы, күҙҙәре аша үткән һыҙыҡ, ҡанаттары һәм ҡойроғо ҡара. Ҡанаттарындағы таптар һәм ҡойроғоноң ике яғындағы һыҙыҡ аҡ. Кәүҙәһенең аҫ яғы алһыу аҡ. Ваҡ һайҫҡандан бәләкәйерәк булыуы, ҡара маңлайы, алһыу ҡорһағы менән айырыла.

 Тауышы 
Тауышы тупаҫ:"шәкүшәк".

 Йәшәү рәүеше 
Айырым ағаслы, һирәк ҡыуаҡлы, ҡоро асыҡ урындарҙа йәшәй. Күсмә ҡош. Киң генә таралған. Ағаста йәки ҡыуаҡта оялай. Көрән таплы 4-6 бөртөк һорғолт йәшел йомортҡаһы була.

 Туҡланыуы 
Бөжәктәр, сиңерткә, сысҡан, ҡош йомортҡалары менән туйына.

 Әҙәбиәт 
 Э. Ф. Ишбирҙин. Башҡортостан ҡоштары. Өфө-1986 йыл.67-се бит.





Категория:Ҡоштар
Категория:Башҡортостан ҡоштары